Risto Räppääjä (elokuva)

Risto Räppääjä on suomalainen musikaalielokuva, joka sai ensi-iltansa 15. helmikuuta 2008. Sinikka ja Tiina Nopolan käsikirjoitus on uusi tarina, mutta siinä on aineksia myös vuosina 2000 ja 2001 julkaistuista kirjoista Risto Räppääjä ja Nuudelipää ja Risto Räppääjä ja pakastaja-Elvi . Risto Räppääjä on ensimmäinen Mari Rantasilan ohjaama pitkä elokuva.http://www.finnkino.fi/news/1/438/ Elokuvan on tuottanut tuotantoyhtiö Kinotar, ja se kuvattiin kesällä 2007 Vantaan Kartanonkoskella.Marketta Karjalainen: Risto Räppääjä naurattaa pian myös valkokankaalla. Vantaan Sanomat 16.5.2007. Elokuva palkittiin parhaasta musiikista Jussi-palkinnolla vuonna 2009. Risto Räppääjä oli vuoden 2008 katsotuin ja tuottoisin suomalainen elokuva Suomessa: sen näki 213 027 katsojaa ja sen lipputulot olivat 1 504 357 euroa. Samalla se oli vuoden 2008 kuudenneksi katsotuin kaikista elokuvista. Elokuvan DVD-versiota on myyty melkein 100 000 kappaletta.Vantaan kaupunki: Risto räppää taas Kartanonkoskella Lisäksi televisio-oikeudet on myyty esimerkiksi Latinalaiseen Amerikkaan. Elokuvan jatko-osa Risto Räppääjä ja polkupyörävaras sai ensi-iltansa helmikuussa 2010. == Juoni == Risto Räppääjä on kymmenvuotias rummuttava poika, joka asuu kerrostalossa tätinsä, puhelinmyyjä Rauha Räppääjän kanssa. Rauha unelmoi alakerran poikamiehestä, Lennart Lindbergistä. Rauha yrittää saada Riston tutustumaan alakertaan muuttaneeseen Nelli Perhoseen, mutta Ristoa ujostuttaa eikä hän ymmärrä, että tytönkin kanssa voisi ystävystyä. Rauha kirjoittaa rakkauskirjeen, joka on tarkoitettu alakerran herra Lindbergille, mutta kirje joutuu vahingossa Nellin käsiin. Nelli luulee kirjettä Riston lähettämäksi, koska allekirjoituksena on ”yläkerran ikätoveri”. Nelli pitää naapurin poikaa pöhkönä ja kirjoittaa haukkumakirjeen ”yläkerran ikätoverille”. Kun väärinkäsitys selviää Ristolle, hän naamioituu, mutta Nelli tunnistaa hänet heti. Koska Nelli on yksinäinen, hän haluaa kuitenkin tutustua pöhkönä pitämäänsä Ristoon. Kirjeen aiheuttama väärinkäsitys selviää, ja Risto ja Nelli alkavat vähitellen ystävystyä. Kesä alkaa mukavasti, kun Risto ja Nelli tekevät tuttavuutta bändinkin kanssa. Mutta sitten tapahtuu katastrofi: Rauha katkaisee jalkansa eikä voi enää laittaa ruokaa. Rauhan serkku, Pakastaja-Elvi, tulee hoitamaan Räppääjien huushollia. Elville on tärkeintä siisteys ja järjestys. Hän ei voi sietää rummutusta eikä ylipäänsä meteliä. Riston ja Nellin ystävyys tiivistyy, kun Elvi takavarikoi Riston rummun ja tästä seikkailu vasta alkaa. == Pääosissa == * Risto Räppääjä - Niilo Sipilä * Nelli Perhonen - Mimmi Lounela * Rauha Räppääjä - Annu Valonen * Herra Lindberg - Martti Suosalo * Pakastaja-Elvi - Ulla Tapaninen == Sivuosissa == * Tanssipaikan omistaja - Ilkka Vainio * Pinja Perhonen - Ullariikka Koskela * Pontus Perhonen - Teemu Aromaa * Kuorolaiset - Anne "Heinäsirkka" Taskinen, Marjatta Leppänen, Pirkko Mannola, Irina Milan * Bändiläiset - Iiro Rantala, Sami Kuoppamäki, Yrjänä Sauros, Markus Lahtinen * Maanviljelijä - Pekka Pajuvirta * Pomppulinnan kuljettajat - Marko Kanerva Ja Mikko Rokka == Tekijät == * Käsikirjoittajat - Sinikka Nopola, Tiina Nopola * Ohjaaja - Mari Rantasila * Kuvaaja - Timo Heinänen, F.S.C. * Äänisuunnittelija - Risto Iissalo * Lavastaja - Minna Santakari * Pukusuunnittelija - Niina Pasanen * Maskeeraus - Leila Mäkynen * Hiussuunnittelu - Taru Stenberg * Leikkaaja - Tuuli Kuittinen * Säveltäjä - Iiro Rantala * Musiikin äänitys - Niklas Nylund * Tuottaja - Risto Salomaa * Vastaava tuottaja - Lasse Saarinen * Tuotantotuki - Suomen Elokuvasäätiö / Olli Soini * Levittäjä - Nordisk Film Theatrical Distribution == Soundtrack == ==Lähteet== ==Aiheesta muualla== * Risto Räppääjän oma kotisivu Kustannusosakeyhtiö Tammen sivuilla Luokka:Jussi- palkitut elokuvat Luokka:Risto Räppääjä -elokuvat Luokka:Vuoden 2008 suomalaiset elokuvat Luokka:Mari Rantasilan ohjaamat elokuvat